ŠILUTĖS RAJONO SAVIVALDYBĖS ADMINISTRACIJOS
ŠVIETIMO, SPORTO IR KULTŪROS SKYRIUS

AIŠKINAMASIS RAŠTAS
DĖL ŠILUTĖS RAJONO SAVIVALDYBĖS TARYBOS SPRENDIMO „DĖL  PAPILDOMŲ MOKYMO LĖŠŲ SKYRIMO ŠILUTĖS RAJONO VAINUTO GIMNAZIJAI 2026–2027 MOKSLO METAMS“ PROJEKTO

2026 m. rugpjūčio 11 d.
  Šilutė

1. Projekto tikslai ir uždaviniai.
Sprendimo projekto tikslas – skirti papildomai 50 procentų mokymo lėšų Šilutės rajono Vainuto gimnazijos (toliau – Vainuto gimnazija) III ir IV gimnazijos klasėms išlaikyti.
2. Kaip šiuo metu sureguliuoti projekte aptarti klausimai.
Savivaldybės tarybai teikiamas sprendimo projektas, kuriuo siūloma leisti Vainuto gimnazijoje sudaryti III ir IV gimnazijos klases, kuriose būtų mažiau kaip 21 mokinys. Vadovaujantis Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 22.2.2.4 papunkčiu, savivaldybės taryba turi skirti papildomai 50 procentų mokymo lėšų ugdymo planui įgyvendinti (išskyrus mokymo lėšas, skiriamas iš Lietuvos Respublikos valstybės biudžeto) tiek, kiek jų skiriama iš Lietuvos Respublikos valstybės biudžeto atitinkamai klasei, turinčiai nustatytą mažiausią mokinių skaičių pagal Lietuvos Respublikos Vyriausybės patvirtintą Mokymo lėšų apskaičiavimo, paskirstymo ir panaudojimo tvarkos aprašą. Lietuvos Respublikos vietos savivaldos įstatymo 15 straipsnio 4 dalyje numatyta, kad jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai. 
3. Kokių pozityvių rezultatų laukiama.
Vainuto gimnazijoje bus sudarytos III ir IV gimnazijos klasės.
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.
Nenumatoma.
5. Kokie šios srities aktai tebegalioja (pateikiamas aktų sąrašas) ir kokius galiojančius 
aktus būtina pakeisti ar panaikinti, priėmus teikiamą projektą.
Teisės aktų keisti nereikės.
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles. 
Nereikia.
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.
Savivaldybės biudžete 2026–2027 mokslo metams Vainuto gimnazijai reikės numatyti apie 72 000 Eur.
8. Projekto autorius ar autorių grupė.
[bookmark: _Hlk34737555]   Švietimo, sporto ir kultūros skyriaus vedėja Dainora Butvydienė.
	            9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.
            Mokymo lėšos.

	            10. Kiti, autorių nuomone, reikalingi pagrindimai ir paaiškinimai.

	             Nėra.



Skyriaus vedėja                                                                                                        Dainora Butvydienė


